
Grozījumi Starptautisko un Latvijas Republikas nacionālo sankciju likumā
Izdarīt Starptautisko un Latvijas Republikas nacionālo sankciju likumā (Latvijas Vēstnesis, 2016, 31. nr.; 2018, 128. nr.; 2019, 124. nr.; 2021, 200. nr.; 2023, 247. nr.; 2024, 204. nr.; 2025, 106., 244. nr.) šādus grozījumus:
1. Izslēgt 13. panta 4.3 daļā vārdus "personas, kuras nodarbojas ar patērētāju kreditēšanu un kurām Patērētāju tiesību aizsardzības centrs izsniedz speciālo atļauju (licenci) kreditēšanas pakalpojumu sniegšanai, un".
2. Papildināt pārejas noteikumus ar 9. punktu šādā redakcijā:
"9. Līdz 2026. gada 31. decembrim saskaņā ar šo likumu uzsāktās un nepabeigtās lietas pret personām, kuras saskaņā ar Patērētāju tiesību aizsardzības likumu ir saņēmušas speciālo atļauju (licenci) kreditēšanas pakalpojumu sniegšanai, Patērētāju tiesību aizsardzības centrs pabeidz, piemērojot tās tiesību normas, kas bija spēkā attiecīgās lietas uzsākšanas dienā."
Likums stājas spēkā 2027. gada 1. janvārī.

